CELEX: 32011R1324
Language: lt
Date: 2011-12-16 00:00:00
Title: 2011 m. gruodžio 16 d. Komisijos įgyvendinimo reglamentas (ES) Nr. 1324/2011, kuriuo 2012 m. nukrypstama nuo Reglamento (EB) Nr. 1067/2008, atidarančio trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančio jų administravimą

17.12.2011   
            
            
               LT
            
            
               Europos Sąjungos oficialusis leidinys
            
            
               L 335/65
            
         KOMISIJOS ĮGYVENDINIMO REGLAMENTAS (ES) Nr. 1324/2011
   2011 m. gruodžio 16 d.
   kuriuo 2012 m. nukrypstama nuo Reglamento (EB) Nr. 1067/2008, atidarančio trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančio jų administravimą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 144 straipsnį kartu su 4 straipsniu,
   kadangi:
   
               (1)
            
            
               2008 m. spalio 30 d. Komisijos reglamento (EB) Nr. 1067/2008, atidarančio trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančio jų administravimą bei nukrypstančio nuo Tarybos reglamento (EB) Nr. 1234/2007 (2) 3 straipsnio 3 dalyje numatyta, kad kitoms trečiosioms šalims skirta III kvotos dalis yra padalijama į keturis mažesnius trijų mėnesių laikotarpius, 1 daliai skiriant 594 597 tonų sausio 1 d. – kovo 31 d. laikotarpiu, 2 daliai skiriant 594 597 tonų 2009 m. balandžio 1 d. – birželio 30 d. laikotarpiu;
            
         
               (2)
            
            
               atsižvelgiant į padėtį rinkoje, kad 2012 m. būtų sudarytos geresnės sąlygos III kvotos dalies grūdams sklandžiai į ES rinką tiekti, reikėtų sujungti 1-ąjį ir 2-ąjį laikotarpius į vieną 1-ojo ir 2-ojo laikotarpių kiekį, t. y. 1 189 194 tonas, apimantį laikotarpį;
            
         
               (3)
            
            
               todėl 2012 m. reikėtų nukrypti nuo Reglamento Nr. 1067/2008;
            
         
               (4)
            
            
               kad nuo 2012 m. sausio 1 d. būtų užtikrintas veiksmingas importo licencijų išdavimo tvarkos administravimas, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
            
         
               (5)
            
            
               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 1067/2008 3 straipsnio 3 dalies a punkto, 2012 m. 1-asis laikotarpis tęsiasi nuo 2012 m. sausio 1 d. iki 2012 m. birželio 30 d. ir apima 1 189 194 tonas.
   Nukrypstant nuo Reglamento (EB) Nr. 1067/2008 3 straipsnio 3 dalies b punkto, 2012 m. 2-asis laikotarpis panaikinamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas iki 2012 m. birželio 30 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 290, 2008 10 31, p. 3.